José Pedroni

Poeta argentin.
José Bartolomé Pedroni Fantino a nass ël 21 dë stèmber 1899 ant la sità ëd Gàlvez, provincia ëd Santa Fe, an Argentin-a, da Gaspar Pedroni e Felisa Fantino.
Tutun a passa scasi tuta soa vita an Esperanza, sempe ant la midema provincia, andoa a scriv la pì part ëd soa euvra poètica.
As marìa con Elena Chautemps dël 1920, ël 26 ëd mars. A l’han avù quatr fieuj. Soa ùnica fija, Ana María Pedroni, a l’é scritris ‘dcò chila e a sta an Guatemala.
A meuir ant la sità ëd Mar del Plata, ant la provincia ëd Buenos Aires, ël 4 ëd fërvé 1968.

 Esperanza, colònia d’imigrant europengh 
Esperanza, soa sità, a l’é na colònia d’imigrant ësvìsser, alman, fransèis, belga e lussemborghèis, fondà l’8 dë stémber 1856.
Dzora la colonisassion e sò protagonista ël poeta a scriv "Monsieur Jaquín", publicà dël 1956, an ocasion dël sentenari dla fondassion ëd la sità d’Esperanza.

 Euvra poética 
Soe prime poesìe a seurto dël 1920 e antrames soa bondosa creassion a venta armarché:
 La gota de agua (1923)
 Gracia plena (1925)
 Poemas y palabras (1935)
 Diez Mujeres (1937)
 El pan nuestro (1941) 
 Nueve cantos (1944)
 El árbol sacudido''' (Antologìa) (1953) 
 Monsieur Jaquin (1956)
 Cantos al hombre e Canto a Cuba (1960) 
 La hoja voladora (1961) 
 El nivel y su lágrima'' (1963)

Pedroni, José